**ΜΑΥΡΟ ΚΥΜΑ**

Τί είδους κειμένου είναι το απόσπασμα¨: Το κείμενο είναι απόσπασμα από το μυθιστόρημα «**Η ιστορία του γάτου που έμαθε σ’ ένα γλάρο να πετάει**».

**ΒΑΣΙΚΟ ΘΕΜΑ** = Ο απελπισμένος αγώνας επιβίωσης ενός γλάρου που έπεσε θύμα της θαλάσσιας μόλυνσης

ή / Οι απεγνωσμένες προσπάθειες της γλαροπούλας Κενγκά να σωθεί από την πετρελαιοκηλίδα.

 **ΒΑΣΙΚΗ ΙΔΕΑ** = Η διατάραξη της φυσικής ισορροπίας του πλανήτη από τον άνθρωπο και ο αντίκτυπος στο ζωικό βασίλειο. Πιο συγκεκριμένα ο κίνδυνος που εγκυμονείται για την **εξαφάνιση πουλιών και ψαριών** από τη ***ρύπανση των θαλασσών, των ποταμών και γενικώς από την αρνητική επέμβαση του ανθρώπου πάνω στο φυσικό περιβάλλον***.

**Τίτλος:** Παρουσιάζει έναν μεγάλο κίνδυνο των θαλασσών, το πετρέλαιο. Η φράση «μαύρο κύμα» δείχνει την παρουσία του στη θάλασσα (κύμα) και την καταστροφική του επίδραση (μαύρο).

Τί προηγήθηκε του αποσπάσματος ?

Στη Βόρεια θάλασσα η Κενγκά που καμάρωνε για τις ασημένιες φτερούγες της πετούσε ψηλά, πάνω από τις εκβολές του Έλβα και χάζευε τα πλοία με τις διάφορες σημαίες τους, μαζί με μια μεγάλη παρέα γλάρων. Όλοι μαζί πήγαιναν σ’ ένα συνέδριο γλάρων. Κι όταν έβλεπε καμιά ρέγκα κάτω βουτούσε και την έπιανε. Η Κενγκά ήταν ευτυχισμένη γιατί είχε γεμάτη την κοιλιά της αβγά και μόλις έφτανε στον προορισμό της θα γεννούσε και θα έβγαζε τα γλαροπουλάκια. Όταν βούτηξε να αρπάξει την τέταρτη ρέγκα, δεν άκουσε το κρώξιμο του συναγερμού, κι όταν έβγαλε το κεφάλι της κατάλαβε τι είχε συμβεί. Είχε πέσει σε θανάσιμη πετρελαιοκηλίδα. Κι όλοι οι άλλοι είχαν φύγει…ένας νόμος απαράβατος για τη σωτηρία τους. Σ’ αυτό το σημείο αρχίζει η απεγνωσμένη προσπάθεια της να πετάξει μακριά.

Σύντομη περίληψη του αποσπάσματος.

Ένας θηλυκός γλάρος, η Κενγκά, παγιδεύεται σε μία θαλάσσια πετρελαιοκηλίδα και αγωνίζεται να σωθεί. Προσπαθεί να ελευθερωθεί από το «μαύρο κύμα» και κατόπιν να καθαρίσει τα φτερά της και να πετάξει ψηλά, για να γλυτώσει τον θάνατο. Οι πρώτες απόπειρες είναι αποτυχημένες, τελικά όμως τα καταφέρνει και φτάνει πάνω από το Αμβούργο. Η Κενγκά έχει χάσει πλέον όλες της τις δυνάμεις και είναι έτοιμη να πέσει στο έδαφος από την εξάντληση.

**ΕΝΟΤΗΤΕΣ ΤΟΥ ΚΕΙΜΕΝΟΥ**

Μπορείς να βρεις στο κείμενο τρεις μεγάλες ενότητες που θα έχουν τους παρακάτω πλαγιότιτλους ?

 1)Η θανάσιμη παγίδα για την Κενγκά. / ή Η παγίδευση της Κενγκά

 2) κατάρες και ελπίδες της Κενγκά./ ή οι σκέψεις της για τον φριχτό θάνατο.
 3) / Ο αγώνας της Κενγκά για επιβίωση. /Οι απέλπιδες προσπάθειες της Κενγκά να σωθεί.

***Πρόσωπα του κειμένου****:* Το μοναδικό πρόσωπο είναι η **Κενγκά** ΑΛΛΑ μέσα από τις σκέψεις της παρουσιάζονται οι *συντρόφισσές της, οι* ετοιμοθάνατοι γλάροι *από πετρελαιοκηλίδα, τα πληρώματα των πετρελαιοφόρων που μολύνουν τις θάλασσες, οι ακτοφύλακες και η .*

 ***Τόπος:*** είναι η Γερμανία (ποταμός Έλβας), η πόλη του Αμβούργου.

***Χρόνος***: δεν προσδιορίζεται ακριβώς, αλλά είναι στη διάρκεια μας ημέρας.

 **Ποιοι μιλούν στην αφήγηση: Υπάρχουν διάφοροι αφηγητές:** \*Ακούγεται κυρίως η φωνή του **κυρίως αφηγητή:** Είναι αμέτοχος στα γεγονότα, δε συμμετέχει στην ιστορία, είναι δηλαδή ετεροδιηγητικός . Περιγράφει τις ενέργειες της Κενγκά σε γ΄ πρόσωπο . Αλλά είναι και παντογνώστης γιατί γνωρίζει όλα όσα συμβαίνουν, ακόμα και τις κρυφές σκέψεις και τα συναισθήματα της ηρωίδας του. \* Ακούγεται και η φωνή της Κενγκά, οπου έχουμε πρωτοπρόσωπη αφήγηση . \*Μέσα από τις σκέψεις της Κενγκά ακούγονται και η γριά συντρόφισσα και οι ακτοφύλακες.

**Αφηγηματικοί τρόποι ( Πώς ο συγγραφέας διαλέγει να πει την ιστορία του)**

 α) **Αφήγηση:** Παρουσιάζονται τα γεγονότα της πτώσης του γλάρου και των προσπαθειών του για να πετάξει ως την εκκλησία του Αγίου Μιχαήλ.

β) **Περιγραφή**

 Μπορείς να βρεις στο κείμενο το σημείο όπου περιγράφεται η σωματική και ψυχολογική κατάσταση της Κενγκά?

Ο τρόπος με τον oποίο αντιστέκεται στη βεβαιότητα του θανάτου της ?

0ι προσπάθειες διαφυγής της? Η συνηθισμένη κατάληξη των γλάρων που παγιδεύονται στις πετρελαιοκηλίδες?

Η συνήθεια κάποιων ανθρώπων να μολύνουν τις θάλασσες?

γ) **Ευθύς λόγος** – που είναι στη πραγματικότητα μονόλογος της Κεγκά : «Όχι όμως όλους… και άδικη», «Μπορεί και …στα φτερά μου», «Ο Άγιος Μιχαήλ».

**ΓΛΩΣΣΑ.** Το κείμενο είναι μεταφρασμένο στη νεοελληνική, απλή δημοτική γλώσσσα. Είναι κατανοητή και εκφραστική.

**ΎΦΟΣ**  : Απλό και λιτό. Ζωντανό και φυσικό.

 **ΕΚΦΡΑΣΤΙΚΑ ΜΕΣΑ :**

• Επίθετα (θανάσιμο κύμα, μαύρη μάστιγα)

 • Μεταφορές (μαύρο κύμα)

 • Αντιθέσεις (μαύρο κύμα ‡ καθαρό νερό, μεγάλα πετρελαιοφόρα ‡ μικρά πλεούμενα, ελπίδα ‡ απέλπιδες προσπάθειες)

 • Ρεαλιστικές εικόνες (το πετρέλαιο κόλλησε στα φτερά της, ξερίζωμα φτερών

-Προσωποποίηση του γλάρου.

* **Σημείωση 1η**
* Η ιστορία αυτή σας θυμίζει λίγο τα παραμύθια? Ποιο χαρακτηριστικά του παραμυθιού έχει η ιστορία? μια τεχνική που παρατηρείται στα παραμύθια την **τεχνική του ανιμισμού.** Σύμφωνα με αυτή, τα ζώα και τα φυτά εμψυχώνονται, αποκτούν ψυχή, φωνή, σκέψεις, συναισθήματα, όπως ακριβώς και οι άνθρωποι. Ο συγγραφέας παρουσιάζει την ηρωίδα του, την Κενγκά, να έχει ανθρώπινες ιδιότητες: επικοινωνεί με τους άλλους γλάρους, σκέφτεται, καταστρώνει σχέδια για να σωθεί και κυρίως έχει ανθρώπινα συναισθήματα: Σαν άνθρωπος ο γλάρος απελπίζεται και υποφέρει για το κακό που τον βρήκε.
* Νιώθει την αγωνία του θανάτου που έρχεται.
* Αισθάνεται μίσος για τους ανθρώπους που τον έφερε σε αυτή τη δύσκολη, τη δεινή θέση, αλλά είναι δίκαιη , γι΄αυτό παραδέχεται την ύπαρξη και καλών ανθρώπων.
* Αποκτά δύναμη, θάρρος και αποφασιστικότητα για να επιβιώσει.

**Σημείωση 2η**

 Ο συγγραφέας **παρεμβάλλει μέσα στην ιστορία του μια άλλη ιστορία**: όταν συμβαίνει αυτό λέμε πως ο συγγραφέας χρησιμοποιεί την **τεχνική του εγκιβωτισμού:** Δηλαδή στο απόσπασμά μας ενώ παρακολουθούμε την προσπάθεια της Κενγκά να ξεφύγει, ΄΄μπαίνει΄΄ η **ιστορία του Ίκαρου** που πέταξε ψηλά, κοντά στον ήλιο και τα κέρινα φτερά του έλιωσαν, με αποτέλεσμα να πνιγεί στη θάλασσα.

**Σημείωση 3η**

Μέσα στην κεντρική  αφήγηση υπάρχουν και άλλες δύο για περιστατικά που είχαν γίνει στο παρελθόν. Αυτές είναι δύο **αναδρομές στο παρελθόν.**

1) η Κενγκά θυμάται την αιτία του «κακού», τα πετρελαιοφόρα που ξέπλεναν τις δεξαμενές τους και προκάλεσαν την πετρελαιοκηλίδα, το «μαύρο κύμα».

2) Η Κενγκά σκέφτεται την ιστορία του Ίκαρου που της είχε διηγηθεί μία γριά συντρόφισσά της.

* **Ποιο μήνυμα θέλει να δώσει ο συγγραφέας με αυτό το κείμενό του;** Στέλνει ένα μήνυμα σχετικά με σύγχρονα οικολογικά θέματα που είναι η οικολογική καταστροφή και οι καταστροφικές συνέπειες της στην πανίδα, δηλ. στα ζώα.
* Καταγγέλλει μέσα από την Κενγκά όσους ευθύνονται για την οικολογική καταστροφή. Ο άνθρωπος δεν υπολογίζει το φυσικό περιβάλλον και δεν σκέφτεται ότι η γη είναι το σπίτι του που του προσφέρει ασφάλεια
* Όμως, δεν είναι όλοι οι άνθρωποι ίδιοι, υπάρχουν άνθρωποι που διαφέρουν, εκείνοι που αγωνίζονται για έναν καλύτερο κόσμο , για τη σωτηρία του πλανήτη.